सुजानगंज बाजार में राधा कृष्ण मंदिर है। शनिवार की रात चोरों ने मंदिर का ताला तोड़कर कृष्ण की अष्टधातु की मूर्ति, सोने का मुकुट, दो पीतल की मूर्ति तथा एक सोने की नथिया उठा ले गए। मूर्ति की कीमत लगभग एक करोड़ रुपए बताई गई। लोगों का कहना है कि 150 वर्ष पुरानी मूर्ति थी। प्रतिदिन की भांति श्यामलाल पुत्र रामनाथ सुबह जब पांच बजे मंदिर पहुंचे तो देखा कि मंदिर का दरवाजा खुला था लेकिन परदा बंद था। जब परदा हटाया तो देखा कि श्री कृष्ण की अष्टधातु की मूर्ति सहित कुल तीन मूर्ति गायब थी। जिसे देख वे स्तब्ध रह गए और बाजारवासियों को बुलाकर चोरी की जानकारी दी।